Diari Oficial de la Generalitat Valenciana


Sumari del DOGV 7025, del 16-05-2013 (2013/4846)

RESOLUCIÓ de 2 de maig de 2013, del conseller de Governació i Justícia, per la qual es concedixen subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013, i s'adopten altres decisions en el marc de l'Orde 6/2012, de 28 de desembre, de la Conselleria de Governació i Justícia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7025

Data del DOGV
:   16-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/4846


Data del document
:   02-05-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * ajuda pública

RESOLUCIÓ de 2 de maig de 2013, del conseller de Governació i Justícia, per la qual es concedixen subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013, i s'adopten altres decisions en el marc de l'Orde 6/2012, de 28 de desembre, de la Conselleria de Governació i Justícia. [2013/4846]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Orde 6/2012, de 28 de desembre, de la Conselleria de Governació i Justícia, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013, es resol esta convocatòria basant-se en els següents:  
  
Antecedents de fet  
Primer. Per mitjà de l'Orde de 6/2012, de 28 de desembre, de la Conselleria de Governació i Justícia, es van convocar i es van regular les subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013.  
Esta orde es va publicar en el Diari Oficial de la Comunitat Valenciana núm. 6938, de 8 de gener de 2013.  
Segon. De conformitat amb l'apartat 3 de la base quarta de la convocatòria, el termini de presentació de sol·licituds era de vint dies hàbils, comptadors des de l'endemà de la publicació d'aquella, per la qual cosa va finalitzar l'1 de febrer de 2013.  
Tercer. S'han presentat quaranta-huit sol·licituds (48) per part de diferents associacions musicals de la Comunitat Valenciana.  
  
Quart. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les i, si és el cas, acompanyar-les de la documentació preceptiva.   
Respecte de les sol·licituds que no havien de ser admeses a tràmit, es va concedir a les entitats sol·licitants un tràmit d'audiència, perquè formularen totes les al·legacions que estimaren oportunes i aportaren els documents que consideraren convenient, tot això com a pas previ a la proposta de resolució d'inadmissió a tràmit de la sol·licitud.  
D'altra banda, en els requeriments d'esmena i millora de la sol·licitud efectuats s'advertia expressament que, si no s'esmenava la falta o no es presentava tota la documentació exigida, es consideraria que la interessada desestimava la seua petició.  
Quint. L'Orde 6/2012, de 28 de desembre, de la Conselleria de Governació i Justícia, va ser tramitada de conformitat amb el que establix l'Orde de 26 de setembre de 1994, de la Conselleria d'Economia i Hisenda, que regula la tramitació anticipada d'expedients de gasto, i en l'article 56 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, per la qual quedava condicionat el finançament d'estes subvencions a l'aprovació dels crèdits corresponents.   
  
Per això, després d'aprovar-se i publicar-se la Llei 11/2012, de 27 de desembre, de Pressupostos de la Generalitat per a l'exercici 2013 (DOCV 6933, 31.12.2012), en compliment del que establix l'orde de convocatòria de subvencions esmentada, i de conformitat amb el que establix l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, el conseller de Governació i Justícia, amb data 23 de gener de 2013, va dictar la resolució per la qual es donava publicitat als crèdits que han de finançar les subvencions que es concedisquen en el marc d'esta convocatòria (DOCV 6960, 07.02.2013).).  
Sext. Acabat el termini que es va atorgar a diverses societats musicals interessades per a atendre el requeriment prèviament efectuat i per als tràmits d'audiència que es van concedir, la Comissió Avaluadora prevista en la base sèptima de la convocatòria, es va reunir el dia 30 d'abril de 2013, d'acord amb el que s'ha disposat per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), als efectes d'avaluar el conjunt de la documentació que hi ha en els expedients i elevar la proposta motivada de resolució.  
En esta reunió de la Comissió Avaluadora es van exposar les pautes generals per a formular la proposta i els criteris seguits per a realitzar la corresponent baremació i la proposició d'assignació de quantitats econòmiques en funció de la puntuació obtinguda i del que establixen les bases de la convocatòria, que va ser aprovada per unanimitat dels assistents, i tot això consta en l'acta de la sessió en què s'efectua la proposta motivada de la resolució.  
La proposta motivada de resolució s'ha formulat de conformitat amb el que s'ha determinat en l'apartat 4 de la base octava de la convocatòria, en els mateixos termes que figuren en la part dispositiva d'esta resolució.  
  
Fonaments de dret  
I. Segons el que establix la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s'aprova el reglament de desplegament de la llei esmentada, en la Llei 5/1983, de 30 de desembre, del Consell, en el text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, i en el Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, el conseller de Governació i Justícia és l'òrgan competent per a resoldre els expedients tramitats a l'empara de la indicada Orde 6/2012, de 28 de desembre, de la Conselleria de Governació i Justícia, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013.  
  
II. Per a la concessió i el pagament de subvencions cal estar al que establix la Llei 38/2003, de 17 de novembre, General de Subvencions, en el reglament que la desplega i en el text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991, així com en les bases reguladores de la convocatòria.  
  
III. Totes les sol·licituds de subvenció formulades es van presentar dins del termini establit per l'apartat 3 de la base quarta de la convocatòria, i els expedients incoats s'han tramitat de conformitat amb el que establix la base sexta d'esta.  
IV. La base tercera de la convocatòria, quant als requisits que han de tindre les societats musicals de la Comunitat Valenciana per a poder ser beneficiàries de les subvencions, establix:   
«1. Podran sol·licitar estes subvencions les societats musicals de la Comunitat Valenciana, sempre que, de conformitat amb el que establix l'article 13.1 de la Llei 38/2003, de 17 de novembre, General de Subvencions, complisquen els requisits següents:  
a) Que en el moment de l'acabament del termini de presentació de sol·licituds d'esta convocatòria, figuren inscrites en el corresponent Registre d'Associacions o Registre de Fundacions, dins de l'àmbit de la Comunitat Valenciana, com a associacions o fundacions, sense ànim de lucre, la finalitat de les quals siga la divulgació i promoció cultural de la música.  
b) Que siguen titulars, en règim de propietat, del local en el qual s'hagen de realitzar les obres de construcció o remodelació objecte de la sol·licitud de subvenció.   
c) Que estiguen al corrent en el compliment de les seues obligacions tributàries i davant de la Seguretat Social segons el que establix el punt 1 lletra e) de l'article 14 de la Llei General de Subvencions mencionada.  
2. Estaran excloses d'esta convocatòria les entitats en què concórrega alguna de les circumstàncies previstes en els articles 13.2 i 13.3 de la Llei 38/2003, de 17 de novembre, General de Subvencions».  
  
V. L'article 90 de la LRJPAC assenyala que qualsevol interessat podrà desistir de la seua sol·licitud o, quan això no estiga prohibit per l'ordenament jurídic, renunciar als seus drets».  
En els casos de desistiment de la sol·licitud, el segon paràgraf de l'article 42.1 de la mateixa LRJPAC, assenyala que la resolució del procediment consistirà en la declaració d'esta circumstància, amb indicació dels fets produïts i les normes aplicables.  
I, d'altra banda, l'apartat 1 de l'article 71 de la LRJPAC establix: «Si la sol·licitud d'iniciació no té els requisits que assenyala l'article anterior i els exigits, si és el cas, per la legislació específica aplicable, la persona interessada serà requerida perquè, en un termini de deu dies, esmene la falta o adjunte els documents preceptius, amb indicació que, si així no ho fa, es considerarà que ha desistit de la seua petició, després de la resolució prèvia que haurà de ser dictada en els termes que establix l'article 42».  
VI. L'Orde 6/2012, de 28 de desembre, de la Conselleria de Governació i Justícia, de convocatòria de subvencions, en la base octava, determina que correspondrà a la Comissió Avaluadora l'examen i la valoració de les sol·licituds presentades i la proposta d'assignació de l'import de les subvencions, tenint en compte les bases de la convocatòria i els criteris que la mateixa base fixa.  
I, en l'apartat 3 d'esta base s'establix que la Comissió Avaluadora elevarà la proposta de concessió o de denegació al conseller de Governació i Justícia.  
VII. Respecte del tipus i la quantia de les subvencions la base novena de la convocatòria establix:  
«1. Les subvencions seran de quantia variable, determinada proporcionalment en funció de la puntuació obtinguda en virtut dels criteris de valoració i distribució establits en la base octava i en l'apartat següent d'esta mateixa base, fins a esgotar el crèdit disponible.  
  
2. Per mitjà d'estes subvencions es contribuirà al finançament parcial, fins al màxim del huitanta per cent (80 %), sense comptar l'Impost sobre el Valor Afegit aplicable, dels gastos subvencionables».  
  
VIII. L'article 89.3 de la LRJPAC establix que les resolucions dels procediments contindran la decisió, que serà motivada en els casos a què es referix l'article 54. Expressaran, a més, els recursos que en contra siguen procedents, l'òrgan administratiu o judicial davant del qual hagen de presentar-se i el termini per a interposar-los, sense perjuí que els interessats puguen exercitar qualsevol altre que estimen oportú».  
  
IX. En este sentit, la base deu de la convocatòria de referència establix el següent:  
«1. Vista la proposta motivada de resolució formulada per la comissió de valoració, el conseller de Governació i Justícia dictarà la resolució que procedisca.  
2. En qualsevol cas la denegació de la subvenció ha de ser motivada i les raons hauran de fer-se constar en la resolució corresponent.  
3. El conseller de Governació i Justícia, a proposta de la Comissió de Valoració, podrà declarar deserta, totalment o parcialment, l'adjudicació de les subvencions convocades.  
4. La resolució de la convocatòria serà publicada en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions.  
5. Contra la resolució de la convocatòria, expressa o presumpta, que posa fi a la via administrativa, les societats musicals interessades podran interposar potestativament recurs de reposició, en el termini d'un mes, davant del conseller de Governació i Justícia, d'acord amb el que establixen els articles 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé podran plantejar directament recurs contenciós administratiu en la forma, els terminis i les condicions que determina la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que les persones interessades puguen interposar qualsevol altre recurs que estimen pertinent».  
Per això, en virtut dels antecedents de fet i dels fonaments jurídics que han quedat exposats, vistos els preceptes legals i reglamentaris esmentats i la resta de pertinent aplicació, resolc:  
  
Primer  
No admetre a tràmit les sol·licituds formulades per les entitats indicades en l'annex I per incomplir el requisit establit en la base tercera, apartat 1. b), de la convocatòria, al no ser titulars, en règim de propietat, del local en què es realitzaran les obres de construcció o remodelació objecte de la sol·licitud de subvenció.  
  
annex I / anexo I  
sol·licituds no admeses a tràmit / solicitudes no admitidas a trámite  
  
PROVÍNCIA D'ALACANT / PROVINCIA DE ALICANTE  
  
ENTITAT / ENTIDAD POBLACIÓ / POBLACIÓN  
  
Banda de música la paz de beneixama Beneixama  
  
  
  
PROVÍNCIA DE VALÈNCIA / PROVINCIA DE VALENCIA  
  
ENTITAT / ENTIDAD POBLACIÓ / POBLACIÓN  
  
Unión musical santa cecilia de alquería de la condesa L'ALQUERIA DE LA COMTESSA  
CENTRO MUSICAL LOS CORRALES Los corrales. Utiel  
  
  
  
annex iI / anexo II  
Desistiment exprés / Desistimiento expreso  
  
  
PROVÍNCIA DE VALÈNCIA / PROVINCIA DE VALENCIA  
  
ENTITAT / ENTIDAD POBLACIÓ / POBLACIÓN  
  
SOCIEDAD MUSICAL SANTA CECILIA DE ALCACER Alcacer  
ATENEU MUSICAL I CULTURAL DE BENAGUASIL benaguasil  
UNIÓN MUSICAL PORTEÑA Sagunto  
AGRUPACIÓN ARTÍSTICO MUSICAL DE TAVERNES BLANQUES Tavernes blanques  
ATENEO MUSICAL DEL PUERTO valencia  
CENTRO INSTRUCTIVO MUSICAL SANTA CECILIA DE YÁTOVA Yátova  
  
  
  
Segon  
Acceptar de pla el desistiment presentat per les societats incloses en l'annex II.  
  
Tercer  
Tindre per desistides de les seues respectives sol·licituds les societats musicals que figuren en l'annex III, al no haver atés el requeriment d'esmena o millora que els va ser efectuat.  
  
Quart  
Concedir, segons el que s'ha determinat en la base novena d'esta convocatòria i a càrrec de la línia de subvenció T7275000, inclosa en el programa 221.20 dels Pressupostos de la Generalitat per a l'exercici 2013, les quanties econòmiques que s'indiquen en l'annex IV a les societats musicals de la Comunitat Valenciana que, com a beneficiàries, figuren en l'annex esmentat.  
  
Contra esta resolució, que posa fi a la via administrativa, es podrà interposar recurs potestatiu de reposició davant del conseller de Governació i Justícia, en el termini d'un mes comptador des de l'endemà de la notificació, o directament recurs contenciós administratiu davant dels jutjats contenciosos administratius de València, o davant del Jutjat Contenciós Administratiu en la circumscripció del qual tinga el domicili la persona demandant, en el termini de dos mesos, comptadors des de l'endemà de la notificació d'esta resolució, de conformitat amb el que establixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via de recurs que es considere oportuna.  
  
  
València, 2 de maig de 2013.- El conseller de Governació i Justícia: Serafín Castellano Gómez.  
ANNEX III / ANEXO III  
Entitats que han de ser tingudes per desistides de la seua sol·licitud / Entidades a las que se tiene por desistidas de su solicitud  
  
ENTITAT / ENTIDAD POBLACIÓ / POBLACIÓN  
  
AGRUPACIÓN MUSICAL LOS SILOS BURJASSOT  
AGRUPACIÓN MUSICAL DE MONTAVERNER MONTAVERNER  
SOCIETAT MUSICAL LA LIRA DE QUATRETONDA QUATRETONDA  
CIRCULO CATÓLICO DE TORRENT TORRENT  
  
  
annex Iv / anexo iv  
societats musicals beneficiàries / Sociedades musicales beneficiarias  
  
PROVÍNCIA D'ALACANT / PROVINCIA DE ALICANTE  
  
ENTITAT / ENTIDAD POBLACIÓ / POBLACIÓN IMPORT / IMPORTE  
  
SOCIEDAD FILARMÓNICA UNIÓN MUSICAL DE AGOST AGOST 9.270,53  
CENTRO ARTÍSTICO CULTURAL VIRGEN DE LA PAZ DE AGOST AGOST 5.461,60  
UNIÓN MUSICAL CONTESTANA COCENTAINA 17.397,14  
LA ASSOCIACIÓ MUSICAL EL VERGEL EL VERGEL 24.467,39  
SOCIEDAD MUSICAL LA MARINENSE MARINES 9.352,08  
  
  
  
PROVÍNCIA DE CASTELLÓ / PROVINCIA DE CASTELLÓN  
  
ENTITAT / ENTIDAD POBLACIÓ / POBLACIÓN IMPORT / IMPORTE  
  
SOCIEDAD MUSICAL SANTA CECILIA DE LA JANA LA JANA 2.618,58  
  
  
  
PROVÍNCIA DE VALÈNCIA / PROVINCIA DE VALENCIA  
  
ENTITAT / ENTIDAD POBLACIÓ / POBLACIÓN IMPORT / IMPORTE  
  
UNIÓ MUSICAL D'ALBAIDA ALBAIDA 10.478,82  
SOCIEDAD INSTRUCTIVO MUSICAL LA PRIMITIVA DE ALBORACHE ALBORACHE 17.417,22  
SOCIEDAD MUSICAL LA ENTUSIASTA DE BENIFAIRÓ DE LA VALLDIGNA BENIFAIRO DE LA VALLDIGNA 18.363,70  
SOCIEDAD MUSICAL LA ARTÍSTICA DE BUÑOL BUÑOL 18.397,78  
ASOC MUSICAL CANALENSE CANALS 6.360,63  
UNIÓN MUSICAL SANTA CECILIA DE CANALS CANALS 6.209,78  
LIRA Y CASINO CARCAIXENTÍ, SOCIETAT MUSICAL I RECREATIVA CARCAIXENT 22.128,70  
SDAD MUSICAL LA UNIÓ DE CATARROJA CATARROJA 12.629,05  
SOCIEDAD ARTÍSTICA MUSICAL LA ARTESANA DE CATARROJA CATARROJA 15.204,17  
SOCIEDAD MUSICAL INSTRUCTIVA SANTA CECILIA DE CULLERA CULLERA 10.387,29  
SOCIEDAD JUVENTUD MUSICAL DE FAURA FAURA 10.797,54  
CÍRCULO MUSICAL DE GESTALGAR GESTALGAR 1.526,26  
SOCIETAT MUSICAL LA LIRA FONTIGUERENSE LA FONT DE LA FIGUERA 8.863,50  
UNIÓ MUSICAL DE LLIRIA LLIRIA 18.472,23  
UNIÓN MUSICAL SAN DIEGO DE FENOLLET LLOCNOU D'EN FENOLLET 2.721,46  
AGRUPACIÓ ESCOLA MUSICAL LA NOVA DE L'OLLERIA L'OLLERIA 45.338,13  
CENTRO INSTRUCTIVO MUSICAL DE MISLATA MISLATA 18.540,33  
UNIÓN MUSICAL DE MONCADA MONCADA 56.112,47  
CENTRO ARTÍSTICO MUSICAL DE MONCADA MONCADA 10.110,27  
SOCIEDAD MUSICAL SANTA CECILIA DE NÁQUERA NÁQUERA 13.199,96  
ASOC MUSICAL SANTA CECILIA D'OLIVA OLIVA 56.105,89  
ASOC BANDA LA PRIMITIVA DE PAIPORTA PAIPORTA 21.868,90  
AGRUPACIÓN MUSICAL LA NOVA DE CUATRETONDA Y UNIÓ MUSICAL QUATRETONDENSE QUATRETONDA 13.412,68  
AGRUPACIÓN MUSICAL SANTA CECILIA DE SEDAVI SEDAVÍ 5.827,44  
AGRUPACIÓN MUSICAL LA LÍRICA SILLA 18.386,93  
CENTRO INSTRUCTIVO UNIÓN MUSICAL DE SOT DE CHERA SOT DE CHERA 42.931,40  
ASOC AGRUPACIÓN MUSICAL BENICALAP VALENCIA 3.067,48  
CENTRO INTRUCTIVO MUSICAL DE BENIMACLET VALENCIA 29.742,80  
UNIÓN MUSICAL DE YATOVA YÁTOVA 16.829,87